[{"text_idx": "#000001", "text": "La arang\u0302oj de la Fakgrupo Esperanto je c\u0302iu dua kaj kvara lundo monate en la kulturdomo danziger50 en 2016 c\u0302efe temis pri la kreopovo de la lingvo Esperanto kaj peris al la vizitantoj imagon pri la kapabloj de la internacia lingvo lau\u0306 la jara moto"}, {"text_idx": "#000003", "text": "D-ro Kirilo Brosch, vicprezidanto de la Asocio por Interlingvistiko, malfermis la jaron per esplorraporto pri la projekto \u201eMIME \u2013 Movebleco kaj inkluziveco en multlingva Eu\u0306ropo\u201c, en kiu kunlaboras sciencistoj el kelkaj eu\u0306ropaj universitatoj. Li eksplikis, en kiuj rilatoj kun kiu sukceso Esperanto estas uzata en Eu\u0306ropo kiel lingvafrankao. La itala sciencisto d-ro Michele Gazzola klarigis, kion signifas lingva justeco kaj kiel g\u0302i statas en Germanio kaj Au\u0306strio."}, {"text_idx": "#000004", "text": "Kiam la honora prezidanto de Asocio por Interlingvistiko d-ro Detlev Blanke en aprilo prezentis la tradukojn de la Biblio en planlingvoj kaj eksplikis la historion de la Biblio-traduko en Esperanto kun g\u0302iaj problemoj kaj lingvaj specifaj\u0302oj, ni ne supozis, ke estis la lasta el multaj prelegoj de tiu c\u0302i produktiva, internacie agnoskita lingvosciencisto en nia klubo."}, {"text_idx": "#000005", "text": "En novembro ni renkontig\u0302is al emocia memorvespero kun Wera Blanke, por omag\u0302i al la forpasinta interlingvisto, sciencorganizanto kaj aktivulo de la Esperantlingva komunumo pro lia eksterordinara vivoverko."}, {"text_idx": "#000006", "text": "La serio de literaturaj vesperoj estis dau\u0306rigataj kaj uzataj por voc\u0302legi tre diversajn literaturajn verkojn en Esperanto kaj diskuti pri ili. Thomas Wu\u0308rfel donis al ni impreson pri la aktuala stato kaj la progresoj de sia traduko de la sciencfikcia romano \u201eSur du planedoj\u201c de Kurd Lasswitz. En la klubo denove ec\u0302 Esperanto-au\u0306toro mem elpas\u0302is, temas pri la rusa Esperanto-poeto kaj j\u0302urnalisto Grigorij Arosjev. La vizitantoj kunportis poeziajn librojn de li el diversaj tempoj, ekzemple lian \u201eSonet\u201c el 1998. El la \u201eBeletra Almanako\u201c, regule aperanta en Mondial-eldonejo Novjorko, ni en Berlino konas liajn pli novajn verkojn. En la Literatura Kafejo de danziger50 li voc\u0302legis kvar el liaj ankorau\u0306 ne publikigitaj literaturaj\u0302oj. Speciala malkovraj\u0302o en la Literatura Kafejo estis kelkaj verkoj el la antologio, kiun enhavas la \u201eHistorio de Esperanto literaturo\u201c, publikigita en 2015. Tiu c\u0302i literaturhistoria libro estas apud la verkista leksikono \u201e\u201eORDENO DE VERDA PLUMO\u201c grava fonto por ni pri Esperanto-au\u0306toroj, iliaj vivoj kaj verkoj."}, {"text_idx": "#000007", "text": "Tra la lingva g\u0302angalo gvidis nin ankau\u0306 c\u0302i-jare nia spertulo Gerd Bussing per specifaj lingvaj pripensoj kaj ekzercoj pri la uzado de la refleksiva pronomo kaj pri neologismoj en la Esperanta lingvo. Pritrakto de Judith Meyer ilustris por ni la uzadon de afiksoj en diversaj lingvoj kaj videbligis, kiel rilatas Esperanto al tio kaj pri kia produktiva sistemo de afiksoj ni disponas en Esperanto."}, {"text_idx": "#000013", "text": "Lau\u0306 la jarmoto de 2017 \u201eLa Esperanto-kulturo \u2013 100 jarojn post la morto de Ludoviko Zamenhof\u201c tuj en la unuaj monatoj de la nova jaro okazas arang\u0302oj pri la germanlingvaj biografioj de Zamenhof, pri la Zamenhof-omag\u0302o en aprilo en Berlino kaj pri la internacia junulara Esperanto-kulturo."}]